Diari Oficial de la Generalitat Valenciana


Sumari del DOGV 2423, del 09-01-1995 (1995/833500)

DECRET 259/1994, de 20 de desembre, del Govern Valencià, pel qual accepta la cessió, a títol gratuït, de la propietat de tres immobles situats a Morella, realitzada per l'Ajuntament de Morella, el Patronat de l'Asil Sant Joan Baptista i el Bisbat de Tortosa, per a ser destinats a residència de la tercera edat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/12/20/259/dof/vci/html**

### Dades del document

Número de DOGV
:   2423

Data del DOGV
:   09-01-1995

Secció del DOGV
:   DISPOSICIONS GENERALS

Número del document
:   1995/833500


Data del document
:   20-12-1994

Organisme emissor
:   Conselleria d'Economia i Hisenda

Tipus de document
:   Decret

DECRET 259/1994, de 20 de desembre, del Govern Valencià, pel qual accepta la cessió, a títol gratuït, de la propietat de tres immobles situats a Morella, realitzada per l'Ajuntament de Morella, el Patronat de l'Asil Sant Joan Baptista i el Bisbat de Tortosa, per a ser destinats a residència de la tercera edat.   
Com a conseqüència del programa d'inversions de la Direcció General de Serveis Socials per al quadrienni 1994-97, la Conselleria de Treball i Afers Socials té prevista la construcció d'una residència de la tercera edat a Morella.  
El projecte d'obres de la residència esmentada afecta tres immobles, que confronten entre si, de 390 metres quadrats, 140 metres quadrats i 832 metres quadrats, propietat de l'Ajuntament de Morella, del Patronat de l'Asil Sant Joan Baptista i del Bisbat de Tortosa, respectivament.  
Per a facilitar el projecte esmentat i amb la finalitat determinant que s'hi construesca la residència de la tercera edat de Morella, habilitant-hi els edificis existents, l'Ajuntament de Morella, mitjançant acord plenari adoptat el dia 23 de juliol de 1994, va cedir a la Generalitat Valenciana l'immoble, de 390 metres quadrats de superfície, situat al carrer de l'Hospital, núm. 1, 3 i 5, de Morella.  
Al mateix temps, la Junta del Patronat de l'Asil Sant Joan Baptista, mitjançant acord de 15 d'abril de 1994, va cedir a la Generalitat Valenciana l'immoble, de 140 metres quadrats, situat al carrer Verge de la Vallivana, núm. 2, de Morella.  
D'altra banda, el Bisbat de Tortosa, complint el conveni subscrit el 22 de novembre de 1994 amb el conseller de Treball i Afers Socials, mitjançant un escrit de data 23 de novembre de 1994, cedeix a la Generalitat Valenciana, per termini de 50 anys, l'immoble, de 832 metres quadrats de superfície, situat a la plaça de l'Arxiprestal, núm. 3, de Morella.  
A petició del conseller de Treball i Afers Socials s'iniciaren els tràmits legals oportuns per a l'acceptació i la formalització de les cessions efectuades a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 20 de desembre de 1994,  
DECRETE:  
Article primer  
Acceptar les cessions, realitzades a títol gratuït per l'Ajuntament de Morella i pel Patronat de l'Asil Sant Joan Baptista, dels dos immobles que confronten entre si, que es descriuen a continuació:  
a) Hospital de Caritat, anomenat de Sant Antoni, de 390 metres quadrats de superfície, situat a Morella, carrer de l'Hospital, núm. 1, 3 i 5. Confronta: dreta, amb el carreró que va al carrer Baix de Sant Francesc; a l'esquerra, amb l'antic calvari, i fons, amb el carrer de la Verge de la Vallivana. Figura inscrit en el Registre de la Propietat de Morella a nom de la Junta de Beneficiència de l'Ajuntament de Morella, al tom 49, del llibre 7, foli 96, finca 592, inscripció 1.ª  
b) Urbana. Casa Asil de Sant Joan Baptista, de 140 metres quadrats de superfície, situada a Morella, carrer de la Verge de la Vallivana, núm. 2. Confronta: dreta entrant, amb calvari vell; per l'esquerra, casa d'Estanislao Virgos, i pel fons, amb l'hospital municipal. Figura inscrit en el Registre de la Propietat de Morella a favor de la Junta de Patrons de l'Asil de Sant Joan Baptista, al tom 304, del llibre 50, foli 206, finca 1.161, duplicat, inscripció 13.ª  
Article segon  
Acceptar la cessió a títol gratuït, per termini de cinquanta anys, realitzada pel Bisbat de Tortosa, de l'immoble que a continuació es descriu:  
Urbana. Solar o pati d'una superfície de 832 metres quadrats, situat a Morella, plaça de l'Arxiprestal, núm. 3. Confronta: dreta entrant, carrer de l'Hospital; esquerra, carrer de la Verge de la Vallivana, i fons, edifici de l'asil de Sant Joan Baptista i amb l'hospital municipal. Figura inscrit en el Registre de la Propietat de Morella, a favor del Bisbat de Tortosa, al tom 614, del llibre 101, foli 61, finca 5.427, inscripció 1.ª  
Article tercer  
Les cessions gratuïtes esmentades comporten el compromís, per part de la Generalitat Valenciana, de construir-hi una residència de la tercera edat; les obres s'hauran d'iniciar en el termini de 18 mesos comptats a partir de l'acceptació de la cessió mitjançant escriptura pública.  
Les cessions queden condicionades a la utilització dels immobles, únicament i exclusivament, com a residència de la tercera edat i al compliment del conveni subscrit pel conseller de Treball i Afers Socials amb el Bisbe de Tortosa. En conseqüència, els immobles revertiran als actuals titulars en el moment en què deixen d'utilitzar-se per al fi objecte de la cessió.  
Article quart  
El dret de propietat dels immobles cedits s'haurà d'incorporar a l'Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 20 de desembre de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI